Document ID: 31999R1547

31999R1547
L 185/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1547/1999 НА КОМИСИЯТА
от 12 юли 1999 година
за определяне на процедури за контрол съгласно Регламент (ЕИО) № 259/93 на Съвета, които да се прилагат за превоза на определени видове отпадъци до определени страни, за които не се прилага Решение С(92)39 окончателен на ОИСР
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 259/93 на Съвета от 1 февруари 1993 г. за надзора и контрола върху превоза на отпадъци в рамките на, за и от Европейската общност (1), последно изменен с Регламент (ЕО) № 2408/98 на Комисията (2), и по-специално член 17, параграф 3 от него,
след консултации със съответните страни на местоназначение,
(1)
като има предвид, че член 1, параграф 3, буква а) от Регламент (EИО) № 259/93 на Съвета изключва от приложното си поле превозите на отпадъци, които са предназначени единствено за оползотворяване и са изброени в приложение II към същия регламент, изменено с Решение 98/368/ЕО на Комисията (3), с изключение на предвиденото, наред с другото, в член 17, параграфи 1, 2 и 3;
(2)
като има предвид, че в съответствие с член 17, параграф 1 от Регламент (ЕИО) № 259/93, Комисията е уведомила всяка страна, за която не се прилага окончателният вариант на Решение на Съвета на ОИСР С(92)39 от 30 март 1992 г. относно контрола на трансграничните движения на отпадъци, предназначени за оползотворяване, за списъка в приложение II към посочения регламент; като има предвид, че Комисията е поискала потвърждение, че въпросните отпадъци не са обект на контрол в страната на местоназначение, или е отправила искане към тези страни да посочат, дали отпадъците следва да се подлагат на процедурите за контрол, които се прилагат за отпадъците, изброени в приложения III или IV към посочения регламент, или процедурата, предвидена в член 15 от същия регламент;
(3)
като има предвид, че определени страни са посочили, че такива отпадъци следва да бъдат обект на една от тези процедури за контрол; като има предвид, че Комисията, в съответствие с разпоредбите на член 17, параграф 3 от Регламент (ЕИО) № 259/93 на Съвета, е приела Решение 94/575/ЕО от 20 юли 1994 г. за определяне на процедурата за контрол съгласно Регламент (ЕИО) № 259/93 на Съвета по отношение на определени превози на отпадъци за определени страни, които не членуват в ОИСР (4);
(4)
като има предвид, че някои държави-членки на ОИСР все още не прилагат Решение С(92)39 окончателен, но могат да направят това в бъдеще;
(5)
като има предвид, че някои допълнителни трети страни също са посочили, че следва да се прилага една от предвидените в Регламент (ЕИО) № 259/93 процедури за контрол;
(6)
като има предвид, че Комисията е уведомила за исканията на тези трети страни комитета, създаден съгласно член 18 от Директива 75/442/ЕИО на Съвета от 15 юли 1975 г. относно отпадъците (5), последно изменена с Решение 96/350/ЕО на Комисията (6);
(7)
като има предвид, че в съответствие с член 17, параграф 3 от Регламент (ЕИО) № 259/93, когато такива отпадъци са обект на контрол в страната на местоназначение, или по искане на такава страна, износът на такива отпадъци за тази страна следва да бъдат обект на контрол;
(8)
като има предвид, че е целесъобразно всички тези разпоредби по отношение на горепосочените страни да се актуализират и обединят в единен текст и за по-голяма яснота и правна сигурност да се изброят онези категории отпадъци, които не са обект на процедури за контрол; като има предвид, че поради това следва да се отмени Решение 94/575/ЕО;
(9)
като има предвид, че по отношение на превозите за страните от АКТБ, член 39 от Четвъртата конвенция на АКТБ и ЕО, подписана в Ломе на 15 декември 1989 г. (7), забранява износа за тези страни на опасни отпадъци, изброени в приложения I и II към Базелската конвенция за контрол на трансграничното движение на опасни отпадъци и тяхното обезвреждане, сключена от името на Общността с Решение 93/98/ЕИО (8) на Съвета; като има предвид, освен това, че някои от тези отпадъци могат да бъдат намерени в приложение II към Регламент (ЕИО) № 259/93; като има предвид, че при тези обстоятелства и с цел спазване на международните задължения на Общността, трябва да стане ясно, че се забраняват превозите на такива отпадъци за страни от АКТБ,
ПРИЕ НАСТОЯЩИЯ РЕГЛАМЕНТ:
Член 1
1. Приложимите процедури за контрол за отпадъците, изброени в приложение III към Регламент (ЕИО) № 259/93, се прилагат за износа в страните, изброени в приложение А към настоящия регламент, по отношение на категориите отпадъци, изброени в приложение II към Регламент (ЕИО) № 259/93, които са посочени и в приложение А.
2. Приложимите процедури за контрол на отпадъците, изброени в приложение IV към Регламент (ЕИО) № 259/93, се прилагат за износа в страните, изброени в приложение Б към настоящия регламент, по отношение на категориите отпадъци, изброени в приложение II към Регламент (ЕИО) № 259/93, които са посочени и в приложение Б.
3. Процедурата за контрол, предвидена в член 15 от Регламент (ЕИО) № 259/93, се прилагат за износа в страните, изброени в приложение В към настоящия регламент, по отношение на категориите отпадъци, изброени в приложение II към Регламент (ЕИО) № 259/93, които са посочени и в приложение В.
4. Без да се засягат разпоредбите на член 1, параграф 3, букви б)-д) или член 11 от Регламент (ЕИО) № 259/93 за страните, изброени в приложение Г към същия регламент, не се прилага процедура за контрол по отношение на категориите отпадъци, изброени в приложение II към Регламент (ЕИО) № 259/93, които са посочени и в приложение Г.
5. Когато държава-членка на ОИСР, която е изброена в приложения А, Б и/или В, и за която в момента на влизане в сила на настоящия регламент не се прилага Решение С(92)39 окончателен на ОИСР, започне да прилага това решение, настоящият регламент престава да се прилага за въпросната страна.
Член 2
Разпоредбите на член 1 не засягат предвидените в Четвъртата конвенция на страните от АКТБ и ЕО забрани за превози на отпадъци за страните от АКТБ.
Член 3
Решение 94/575/ЕО се отменя.
Член 4
Настоящият регламент влиза в сила на тридесетия ден след неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 1999 година.

Labels: 3
5
20